Document ID: 32007R1059

KOMMISSIONENS FORORDNING (EF) Nr. 1059/2007
af 14. september 2007
om en løbende licitation for salg på Fællesskabets marked af sukker, som interventionsorganerne i Belgien, Tjekkiet, Irland, Spanien, Italien, Ungarn, Slovakiet og Sverige ligger inde med
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 40, stk. 2, litra d), og
ud fra følgende betragtninger:
(1)
I henhold til artikel 39, stk. 1, i Kommissionens forordning (EF) nr. 952/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår forvaltningen af det indre marked for sukker og kvoteordningen (2) må interventionsorganerne først sælge sukker, når Kommissionen har truffet afgørelse om at udbyde det til salg.
(2)
En sådan afgørelse er truffet ved Kommissionens forordning (EF) nr. 1039/2006 af 7. juli 2006 om en løbende licitation for salg på Fællesskabets marked af sukker, som interventionsorganerne i Belgien, Tjekkiet, Spanien, Irland, Italien, Ungarn, Polen, Slovenien, Slovakiet og Sverige ligger inde med (3). Ifølge denne forordning er sidste frist for indgivelse af bud mellem den 13. og 26. september 2007.
(3)
Det må forventes, at der fortsat vil være interventionslagre af sukker i hovedparten af de berørte medlemsstater efter, at denne frist for at indgive bud er udløbet. For at imødekomme de løbende markedsbehov bør der derfor åbnes endnu en løbende licitation for salg af disse lagre på det indre marked.
(4)
For at tilbudspriser for sukker af forskellig kvalitet kan sammenlignes, bør tilbudsprisen gives for sukker af standardkvalitet, jf. bilag I til forordning (EF) nr. 318/2006.
(5)
Der bør fastsættes en minimumsmængde pr. bydende eller pr. parti, jf. samme forordnings artikel 42, stk. 2, litra c).
(6)
For at kunne tage hensyn til situationen på Fællesskabets marked bør Kommissionen kunne fastsætte en minimumssalgspris for hver dellicitation.
(7)
Minimumssalgsprisen gælder for sukker af standardkvalitet. Salgsprisen bør kunne tilpasses.
(8)
Interventionsorganerne i Belgien, Tjekkiet, Irland, Spanien, Italien, Ungarn, Slovakiet og Sverige bør meddele Kommissionen de bud, de har modtaget. Tilbudsgiverne bør forblive anonyme.
(9)
For at sikre en god forvaltning af interventionssukkermængderne bør det fastsættes, at medlemsstaterne meddeler de faktisk solgte mængder.
(10)
I artikel 59, andet afsnit, i forordning (EF) nr. 952/2006 er det fastsat, at forordning (EF) nr. 1262/2001 (4) anvendes for sukker, der er antaget til intervention før den 10. februar 2006. Denne sondring er dog ikke nødvendig for salg af interventionssukker, og det ville skabe administrative vanskeligheder for medlemsstaterne, hvis den skulle gennemføres. Forordning (EF) nr. 1262/2001 bør derfor ikke gælde for salg af interventionssukker.
(11)
Foranstaltningerne i denne forordning er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Interventionsorganerne i Belgien, Tjekkiet, Irland, Spanien, Italien, Ungarn, Slovakiet og Sverige udbyder ved løbende licitation i alt 601 981 t sukker, som de har overtaget til intervention, og som må sælges på Fællesskabets indre marked.
I bilag I er anført de mængder, som hver medlemsstat højst må sælge til eksport.
Artikel 2
1. Der kan indgives bud til den første dellicitation fra den 1. oktober 2007 til den 10. oktober 2007, kl. 15.00 lokal tid i Bruxelles.
Der kan indgives bud til den anden og efterfølgende dellicitationer fra den første arbejdsdag efter udløbet af den foregående periode. Sidste frist for indgivelse af bud er kl. 15.00 (lokal tid i Bruxelles) den:
-
24. oktober 2007
-
7. og 21. november 2007
-
5. og 19. december 2007
-
9. og 30. januar 2008
-
13. og 27. februar 2008
-
12. og 26. marts 2008
-
9. og 23. april 2008
-
7. og 28. maj 2008
-
11. og 25. juni 2008
-
9. og 23. juli 2008
-
6. og 27. august 2008
-
10. og 24. september 2008.
2. Tilbudsprisen skal gælde for hvidt sukker og råsukker af en standardkvalitet som defineret i bilag I til forordning (EF) nr. 318/2006.
3. Minimumsmængden pr. bydende eller pr. parti efter artikel 42, stk. 2, litra c), i forordning (EF) nr. 952/2006 er 250 tons, medmindre den disponible mængde i dette parti er mindre end 250 tons. I dette tilfælde udbydes den disponible mængde.
4. Buddene indgives til det interventionsorgan, hvor sukkeret er oplagret, jf. bilag I.
Artikel 3
Interventionsorganerne meddeler Kommissionen de modtagne bud senest to timer efter udløbet af den frist for indgivelse af bud, der er fastsat i artikel 2, stk. 1.
Tilbudsgiverne identificeres ikke.
Indgivne bud meddeles elektronisk efter modellen i bilag II.
Er der ikke indgivet bud, oplyser medlemsstaten Kommissionen herom inden for samme frist.
Artikel 4
1. Kommissionen fastsætter minimumssalgsprisen for hver af de berørte medlemsstater, eller den beslutter ikke at acceptere buddene, jf. proceduren i artikel 39, stk. 2, i forordning (EF) nr. 318/2006.
2. For interventionssukker, der ikke er af standardkvalitet, tilpasser medlemsstaterne den faktiske salgspris ved tilsvarende anvendelse af artikel 32, stk. 6, og artikel 33, i forordning (EF) nr. 952/2006.
3. Hvis tilslag til en minimumssalgspris, der er fastsat i henhold til stk. 1, medfører, at den disponible mængde for den pågældende medlemsstat overskrides, begrænses tilslaget til den disponible mængde.
Hvis tilslag i samme medlemsstat til alle bydende med samme pris medfører, at mængden for den pågældende medlemsstat overskrides, fordeles den disponible mængde som følger:
a)
ved fordeling blandt de pågældende tilbudsgivere i forhold til den samlede mængde i hvert af deres bud, eller
b)
ved fordeling blandt de pågældende tilbudsgivere i forhold til en maksimumstonnage, der er fastsat for hver enkelt tilbudsgiver, eller
c)
ved lodtrækning.
4. Senest den femte arbejdsdag efter Kommissionens fastsættelse af minimumssalgsprisen meddeler de pågældende interventionsorganer Kommissionen de ved dellicitation faktisk solgte mængder ved anvendelse af modellen i bilag III.
Artikel 5
Forordning (EF) nr. 952/2006 gælder uanset samme forordnings artikel 59, stk. 2, for salg efter nærværende forordnings artikel 1 af sukker, der blev overtaget til intervention inden den 10. februar 2006.
Artikel 6
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. september 2007.

Labels: 3
17
18